《春日游西樵集古》
明代·伦以谅

东风携手问桃花，直入天台石径斜。红杏枝头闻犬吠，青山影里见人家。

涧边瑶草含朝露，岩际珠帘卷曙霞。笑杀仙凡风景异，一杯流水泛胡麻。

作者简介：明广东南海人，字彦周。文叙子。正德十六年会试中式，嘉靖帝即位，成进士。授山西道御史，官至南京通政司参议。有《石溪集》。